คือผมกับแฟนมีอะไรกันประมาณวันที่ 6 ตุลา ครับแล้วผมใส่ถุงยางเเค่ครึ่งเดียว แล้วประจำเดือนแฟนผมมาวันที่ 16 ตุลา แล้วไม่มาอีกเลยจนถึงวันที่ 26 พ.ย แต่ผมเช็คถุงยางทุกอย่างคือ ไม่ได้เคลื่อนหรือมีน้ำอะไรออกมาเลยครับ แบบนี้มีโอกาศท้องหรือป่าวครับ
สวัสดีค่ะ การใส่ถุงยางอนามัยเพื่อให้ได้ประสิทธิภาพในการคุมกำเนิดนั้น จะต้องใส่ให้คลุมทั้งอวัยวะเพศชาย การใส่ถุงยางเพียงแค่ครึ่งเดียวดังกล่าวมานั้น มีโอกาสสูงที่น้ำอสุจิจะเล็ดลอดออกมาจากถุงยางและมาโดนที่ช่องคลอดและผ่านเข้าไปผสมกับไข่ ทำให้เกิดการตั้งครรภ์ได้ดังนั้นหากประจำเดือนมาช้าเกินกว่า 35 วันจากครั้งก่อนไปแล้ว อาจบ่งบอกถึงการตั้งครรภ์ค่ะ โดยชุดตรวจครรภ์ทางปัสสาวะสามารถให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไปแล้ว น่าจะให้ผลบวกที่แน่นอนได้ หากให้ผลลบ ควรไปยืนยันผลที่รพ.อีกครั้งถ้ารอบเดือนก็ยังไม่มาตามปกติ และครั้งต่อไป การใช้ถุงยางอนามมัยนั้นควรจะต้องใส่ให้คลุมทั้งอวัยวะเพศ ใส่ตลอดการมีเพศสัมพันธ์ และถอดออกขณะที่อวัยวะเพศยังแข็งตัวเต็มที่